Оттава

Отта́ваОттава (ингил. Ottawa МФА: [ˈɒtəwə] неда [ˈɒtəwɑː], фр. Ottawa) — Онтарио провинцияны кюнчыгъыш кесегинде, Оттава сууну джагъасында орналгъан Канаданы ара шахары.

2021 джылда Оттаваны адам саны - 1 017 449 адам, аны бла ол Канадада 4-чюдю, Онтарио провинцияда экинчи шахарды. Агломерациясы (2021 джылда) - 1 488 307 адам. Оттава сууну Квебек джанында орналгъан Гатино шахар бла эмда башха муниципалитетле бла бирге Оттава Миллет ара шахар областха киреди.

 Географиясы 
Оттава, Оттава сууну къыбыла джагъасында Риду суу эмда Ридо илипин кошулгъан джерде орналады. Ридо илипин (202 км узунлугъу) Сыйлы Лаврентий сууну (Онтарио кёлге тюшген джерде) Оттава суу бла (Парламент дуппурну къатында) бир бирине джалгъайды. 

Оттава ба­тыу тюз джерде орналады, тенгизден орталама мийиклиги - 70 метр.

 Климаты 
Оттавада джылы джай бла мылы континент климат барды (Кёппен классификациясы бла Dfb). Январны орта температурасы −10,3°C, июлну - 21,0 °C. Эм уллу эсебге алыннган температура − 37,8 °C (1944 джылны августда), эм рекорд аз температурасы Оттаваны Халкъла ара­сы аэропортну къатында болгъанды − 36,1 °C (1943 джылны февралда).

 Халкъы 
2021 джылда Канаданы халкъыны тергеу бла Оттава къралны бютеулей шахарланы ичинде адам саны бла тёртюнчюдю, Торонто, Монреаль эмда Калгариден сора. Оттавада джашагъан хакъны орта джылдагъы 2021 джылда болгъан халкъыны тергеу бла - 40,7 джылды.

2021 джылда Оттавада 259 215 адам иммигрант болгъанды (Кандада туумагъан адамла) ол да бютеулей Оттаваны халкъындан 25,9% болгъанды

 Дин 
2021 джылда Оттавада дин къаумла:
 Христианлыла (528,700 адам неда 52.8%)
 Динсизле (316,740 адам неда 31.6%)
 Мусулманла (98,920 адам неда 9.9%)
 Индуистле (20,300 адам неда 2.0%)
 Буддистле (10,800 адам неда 1.1%)
 Иудейле (10,600 адам неда 1.1%)
 Сикхле (6,375 адам неда 0.6%)
 Индейлилени динлери (445 адам неда <0.1%)
 Башха (8,055 адам неда 0.8%)

 Экономикасы 
2021 джылда  Оттаваны БИП-и 98,693 млн канада долларгъа джетгенди (5-чи, Канаданы агломерацияланы ичинде), адам башына уа 64 072 канада доллар болгъанды (5-чи, Канаданы агломерацияланы ичинде). Оттаваны баш иш бериючю Канаданы кърал къуллукълары эмда мийик технологияны промышленносту. Ахыр заманда туризм эмда саулукъ сакълау секторда ишлегенлени саны ёседи. Миллет ара шахар регионнга хар джыл сайын 2,2 млрд доллар джойгъан эмда аны бла 30 600 иш джерлени да сакълагъан 22 млн турист келеди.

Оттава технологияланы баш арасыды, 2015 джылда Оттавада орналгъан 1800 компаниялада 63 400 адам ишлегенди. Ол компанияладан кёбюсю телекоммуникациялада, программаланы тындырыуну джарашдырыулу эмда экология технологиялада усталыкъ аладыла. Шахарда уллу технология компанияла къуралгъандыла: Nortel, Corel, Mitel, Cognos, Halogen Software, Shopify эм JDS Uniphase. Оттавада Nokia, 3M, Adobe Systems, Bell Canada, IBM эм Hewlett-Packard компанияланы келечиликлери ишлейди.

Оттаваны БИП-ден 10% финансладан, страхованиядан эмда джюрюмеген мюлкден къуралады.

 Административ бёлюннгени 
Оттава, бир тергеу область болуб, административ 23  сайлау округга бёлюнеди. Андан сора административ Оттава почта регионлагъа эмда полиция округлагъа  бёлюнеди.  2001 джылда Оттавагъа 10 муниципалитетлени кошхандыла: Ванье, Глостер, Голборн, Камберленд, Каната, Непин, Осгуд, Ридо, Роклифф-парк эм Уэст-Карлтон.

Оттаваны бир джарымы Онтарио провинцияда, башха джарымы да Квебек провинцияда орналгъан Миллет ара шахар областха киреди. 

 Окъуу 
Оттавада тёрт баш кърал школну кенгеши барды: ингилиз, ингилиз-католик, француз эмда француз-католик. 147 школ бла Оттава-Карлтон округну ингилиз тилли школ кенгеши (OCDSB) эм уллу школ кенгеш болады, андан сора 85 школ бла ингилиз-католик Оттаваны католик школ кенгеш барады. Эки француз тилли кенгеш - 49 школ бла француз-католик кенгеш (Conseil des écoles catholiques du Centre-Est) эмда 37 школ бла француз школ кенгеш (Conseil des écoles publiques de l'Est de l'Ontario). Оттавада аны бла бирге кенгешлеге кирмеген кёб энчи школ барды. 

Канадада Оттава эм илмулу шахар атны джюрютеди, шахарда джашагъан халкъны джарымыдан асламы колледжни неда университетны бошагъандыла.  

Оттавада эки баш кърал университет эмда эки баш колледж барды - Карлтонну университети (ингил. Carleton University), Оттаваны университети (ингил. University of Ottawa) эмда Алгонкин колледж (ингил. Algonquin College of Applied Arts and Technology) бла Сите-Колежьяль (фр. La Cité collégiale).

 Шохлукъ джюрютген шахарла 
  Буэнос-Айрес, Аргентина (1998 джылдан)
  Пекин, КъХР (1999 джылдан)
  Сеул, Корея Республика
  Каракас, Венесуэла
  Кампобассо, Италия
  Катания, Италия
  Палермо, Италия

 Сурат галерея 

 Джибериуле 


 Оттава — шахарны порталы


 Белигле 
Категория:Канаданы шахарлары
Категория:Онтарионы шахарлары
Категория:Оттава